Welding Mechanical Engineering | Resistance Projection Welding | Projection Welding Over Spot Welding - LEKULE BLOG
Sostenes Lekule Sunday, December 27, 2015 MANUFACTURING-ENGINEERING Plaaslike stoeiers druk stempel af | Lowvelder
Plaaslike stoeiers druk stempel af
Nelspruit Stoeiklub (NSK) het weereens gewys waarom hulle nie net as een van die topklubs in die provinsie beskou word nie, maar ook deur die Suid-Afrikaanse stoeigemeenskap as gedugte mededingers beskou word.
Triston Kleynhans, Reghardt Vermaak, Shilo Matane, Vee-Andre Swanepoel, Basie Matane, Christo Nagel en Bione Kleynhans het tydens die Mpumalanga Ope Stoeitoernooi sake op die mat uitgespook en het elk podiumplekke behaal.
Triston, Reghardt en Shilo het in die vrystylafdeling goue medaljes verower terwyl Vee-Andre, Basie, Bione en
Christo in Grieks Romeins tweede plekke behaal het.
Christo het nóg ‘n medalje in vrystyl om sy nek gehang toe hy ‘n derde plek op die podium ingeneem het.
Twee stoeiers wat reeds vanjaar groot opspraak in die stoeikringe verwek het, Christo en Basie het in seker een van die opwindendste kragmetings van die dag om die silwermedalje meegeding.
Basie het dié naelbytstryd gewen. Twaalf van NSK se stoeiers het na afloop van die Oos-Gautengse Ope in Benoni met 11 medaljes teruggekeer Laeveld toe.
Christo het twee medaljes, een goud en een silwer, verower terwyl sy spanmaats, Bernard Kotzé (brons), Carl Myburg (silwer), Jean Erasmus (silwer), Triston (silwer), Charlize Kotze (silwer), Reghardt (silwer) en Lourens (goud en silwer), ook op die podium gestaan het.
Die klub oefen Maandae en Woensdae van 17:30 tot 19:30 by Mbombela Stadion. Enige belangstellende stoeiers kan Arno Kleynhans by 082-712-8598 of Hansie Kruger by 076-788-7992 vir meer inligting skakel.
Elf van NSK dring deur na proewe